Author: Jana Stranakova
Last saved by: agenda0
Company: MSSR

Predkladacia správa

Predložený materiál bol vypracovaný v nadväznosti na bod C.13 uznesenia vlády SR č.694/2000 k Auditu činností a financovania ústredných orgánov štátnej správy a organizácií v ich pôsobnosti. Konkrétne sa vzťahuje na tú časť uznesenia, ktorou sa ukladá integrovať útvary podriadených organizácií (uvedených v dodatku číslo 1/a dokumentu Audit) vykonávajúce činnosti, ktoré je nevyhnutné zabezpečovať ústrednými orgánmi štátnej správy alebo organizáciami v ich pôsobnosti, na ústredný orgán štátnej správy spolu s čiastočnou redukciou. Okrem toho materiál rieši personálne zabezpečenie plnenia ďalších úloh kapitoly Ministerstva školstva SR využitím pracovných miest, ktoré vznikli v súvislosti so znížením počtu zamestnancov organizácie uvedenej v dodatku číslo 1/a - Domu zahraničných stykov.